סבסטיאן האלר

סבסטיאן האלר (נולד ב-22 ביוני 1994) הוא כדורגלן צרפתי המשחק בעמדת החלוץ בלגאנס ובנבחרת חוף השנהב. במהלך גביע העולם בכדורגל עד גיל 17 לשנת 2011 האלר הוחתם לחוזה המקצועי הראשון שלו במועדון הצרפתי אוסר, החוזה נחתם לשלוש שנים. את הופעת הבכורה שלו רשם ב-27 ביולי 2012 במשחק הליגה נגד נים. ב-24 בדצמבר 2014 הושאל האלר לאוטרכט מהליגה ההולנדית עד לתום העונה. בסוף העונה החליטה אוטרכט להחתימו. במהלך שהותו בקבוצה רשם 51 שערים ב-98 הופעות. ב-15 במאי 2017 האלר חתם חוזה לארבע שנים בקבוצת איינטרכט פרנקפורט. ב-17 ביולי 2019 חתם האלר לחמש שנים בווסטהאם יונייטד, והפך לרכש היקר בתולדות הקבוצה, ששילמה עליו 45 מיליון ליש"ט. ב-8 בינואר 2021 חתם האלר לארבע וחצי שנים באייאקס עבור 22 מיליון אירו. ב-14 בינואר כבש שער בכורה בניצחון קבוצתו 1–3 על טוונטה. בהופעת הבכורה שלו בליגת האלופות ב-15 בספטמבר 2021 כבש האלר רביעייה בניצחון 1–5 על ספורטינג ליסבון והפך לשחקן הראשון מאז מרקו ואן באסטן, שעשה זאת עבור מילאן בבכורה שלו ב-1992. באותה עונה היה האלר לשני בהיסטוריה אשר כובש בכל ששת משחקי שלב הבתים בליגת האלופות, כשלפניו עשה זאת כריסטיאנו רונאלדו. עוד באותה העונה כבש שער וגם הוסיף שער עצמי בשמינית הגמר נגד בנפיקה ליסבון. היה זה השער ה-11 שלו באותה העונה בליגת האלופות, מה שהשווה את שיא הכיבושים לשחקן אייאקס בעונה בודדת בקמפיין אירופי, בו החזיק רוד ג'ילס החזיק לבדו מאז עונת 1975/76. כמו כן האלר מחזיק בשיא הכיבושים אי פעם עבור שחקן בשני משחקיו הראשונים בליגת האלופות (5), וגם בשיאים המקבילים בחמשת המשחקים הראשונים (9), ששת המשחקים הראשונים (10) ושבעת המשחקים הראשונים (11). באותה העונה גם סיים כמלך השערים בליגה ההולנדית עם 21 שערים. ב-22 ביוני 2022 חתם האלר בבורוסיה דורטמונד ל-5 שנים. תמורת העברתו שילמה הקבוצה לאייאקס 35 מיליון אירו. ב-30 באוגוסט 2024 הושאל האלר ללגאנס הספרדית לעונה אחת. ב-12 בנובמבר 2020 ערך האלר את הופעת הבכורה שלו בנבחרת חוף השנהב, בניצחון 2-1 על נבחרת מדגסקר במסגרת מוקדמות גביע אפריקה לאומות 2021. במשחק זה הבקיע את שער הבכורה שלו בנבחרת. נכלל בסגל נבחרת חוף השנהב לטורניר גביע אפריקה לאומות 2021, וערך ארבע הופעות בטורניר. נכלל בסגל נבחרת חוף השנהב לטורניר גביע אפריקה לאומות 2023 ואף זכה עם נבחרתו בתואר אלופת אפריקה בטורניר הביתי והיה המצטיין בשלבי הנוקקאוט כשהוא כובש את השער היחיד בחצי הגמר מול הרפובליקה הדמוקרטית של קונגו שהעלה את נבחרתו לגמר ובגמר הוא כבש את שער הניצחון בדקה ה-81 מול ניגריה במשחק שהסתיים 2-1 אחרי שהניגרים כבר הובילו 0-1 במשחק ובסיום המשחק זכתה נבחרת חוף השנהב בתואר השלישי בתולדותיה והראשון בטורניר שהיא מארחת. ב-19 ביולי 2022, לאחר שהתלונן על חולשה באימון, אובחן עם גידול באשכים. ב-10 בינואר 2023, לאחר כחצי שנה של ניתוחים וטיפולים בכימותרפיה, חזר האלר לבורוסיה דורטמונד ואף רשם דקות משחק ראשונות במשחק הידידות מול פורטונה דיסלדורף בו ניצחה קבוצתו בתוצאה 5-1. איינטרכט פרנקפורט הגביע הגרמני: 2017/18 אייאקס הגביע ההולנדי: 2020/21 ליגת העל ההולנדית: 2020/21, 2021/22 נבחרת חוף השנהב גביע אפריקה לאומות: 2023 אישיים שער החודש בפרמיירליג: דצמבר 2020 נבחרת החודש בליגה ההולנדית: פברואר 2022, מרץ 2022 מלך השערים בליגה ההולנדית: 2021/22 (21 שערים) מדיה וקבצים בנושא סבסטיאן האלר בוויקישיתוף סבסטיאן האלר, ברשת החברתית פייסבוק סבסטיאן האלר, ברשת החברתית אקס (טוויטר) סבסטיאן האלר, ברשת החברתית אינסטגרם סבסטיאן האלר, באתר Transfermarkt סבסטיאן האלר, באתר Soccerway סבסטיאן האלר, באתר BDFutbol סבסטיאן האלר, באתר WorldFootball.net סבסטיאן האלר, באתר National Football Teams סבסטיאן האלר, באתר FootballDatabase.eu סבסטיאן האלר, באתר ESPN ווסטהאם שברה את שיא ההעברות שלה, באתר ynet, 17 ביולי 2019 "Haller scores four as Ajax beat Sporting". BBC Sport (באנגלית בריטית). נבדק ב-2021-09-18. הרצף המשיך: מספרי הענק של האלר, באתר ערוץ הספורט, 24 בפברואר 2022 בורוסיה דורטמונד משלימה את החתמתו של סבסטיאן האלר LA LISTE באתר הרשמי של פדרציית הכדורגל האיווארית, 28 בדצמבר 2023 (בצרפתית) מדאיג: גידול התגלה באשכיו של סבסטיאן האלר, באתר וואלה, 19 ביולי 2022 חצי שנה אחרי גילוי הסרטן: סבסטיאן האלר רשם דקות ראשונות, באתר וואלה, 10 בינואר 2023